บริษัท สีเดลต้า จำกัด (มหาชน) และบริษัทย่อย

หมายเหตุประกอบข้อมูลทางการเงินรวมระหว่างกาล

สำหรับงวดสามเดือน และเก้าเดือน สิ้นสุดวันที่ 30 กันยายน 2565

"ยังไม่ได้ตรวจสอบ/สอบทานแล้ว"

1. **ข้อมูลทั่วไป**

การจดทะเบียน : บริษัท สีเดลต้า จำกัด (มหาชน) (“บริษัท”) เป็นนิติบุคคลซึ่งจัดตั้งและมีภูมิลำเนาในประเทศไทย เมื่อวันที่ 16 กรกฎาคม 2542 และแปรสภาพเป็นบริษัทมหาชนจำกัด เมื่อวันที่ 17 กรกฎาคม 2563

ที่ตั้งบริษัท : สำนักงานใหญ่ เลขที่ 157 ซอยฉลองกรุง 31 แขวงลำปลาทิว เขตลาดกระบัง กรุงเทพมหานคร

: สาขา 1 เลขที่ 55 ถนนเทียมร่วมมิตร แขวงห้วยขวาง เขตห้วยขวาง กรุงเทพมหานคร

: สาขา 2 เลขที่ 159 ซอยฉลองกรุง 31 แขวงลำปลาทิว เขตลาดกระบัง กรุงเทพมหานคร

: สาขา 3 เลขที่ 36/6 ถนนสุวินทวงศ์ ตำบลศาลาแดง อำเภอบางน้ำเปรี้ยว จังหวัดฉะเชิงเทรา

ธุรกิจหลัก : ผลิตและจำหน่ายสีและเคมีภัณฑ์

ผู้ถือหุ้นรายใหญ่ : กลุ่มตระกูลนายอาจณรงค์ ตั้งคารวคุณ โดยถือหุ้นในอัตราร้อยละ 65.23

(2564 : ร้อยละ 60.87)

**2. เกณฑ์ในการจัดทำข้อมูลทางการเงิน**

2.1 เกณฑ์ในการจัดทำข้อมูลทางการเงินระหว่างกาล

ข้อมูลทางการเงินระหว่างกาลนี้จัดทำขึ้นตามมาตรฐานการบัญชี ฉบับที่ 34 เรื่อง การรายงานทางการเงิน ระหว่างกาล โดยบริษัทเลือกนำเสนอข้อมูลทางการเงินระหว่างกาลแบบย่อ อย่างไรก็ตามบริษัทได้แสดงรายการในงบแสดงฐานะการเงิน งบกำไรขาดทุนเบ็ดเสร็จ งบแสดงการเปลี่ยนแปลงส่วนของผู้ถือหุ้นและงบกระแสเงินสดในรูปแบบเช่นเดียวกับงบการเงินประจำปี

ข้อมูลทางการเงินระหว่างกาลนี้จัดทำขึ้นเพื่อให้ข้อมูลเพิ่มเติมจากงบการเงินประจำปีที่นำเสนอครั้งล่าสุด ดังนั้น ข้อมูลทางการเงินระหว่างกาลจึงเน้นการให้ข้อมูลเกี่ยวกับกิจกรรม เหตุการณ์ และสถานการณ์ใหม่ ๆ เพื่อไม่ให้ข้อมูลที่นำเสนอซ้ำซ้อนกับข้อมูลที่ได้รายงานไปแล้ว ผู้ใช้งบการเงินควรใช้ข้อมูลทางการเงินระหว่างกาลนี้ควบคู่ไปกับงบการเงินประจำปีล่าสุด

ข้อมูลทางการเงินระหว่างกาลฉบับภาษาไทยเป็นข้อมูลทางการเงินฉบับที่บริษัทใช้เป็นทางการตามกฎหมาย ข้อมูลทางการเงินระหว่างกาลฉบับภาษาอังกฤษแปลมาจากข้อมูลทางการเงินฉบับภาษาไทยนี้

2.2 เกณฑ์ในการจัดทำงบการเงินรวมระหว่างกาล

งบการเงินรวมระหว่างกาลนี้ ได้รวมงบการเงินของบริษัท สีเดลต้า จำกัด (มหาชน) และบริษัทย่อย (“กลุ่มบริษัท”) และได้จัดทำขึ้นโดยใช้หลักเกณฑ์เดียวกับงบการเงินรวม สำหรับปีสิ้นสุดวันที่ 31 ธันวาคม 2564

ตั้งแต่ วันที่ 15 สิงหาคม 2565 บริษัทได้จัดตั้งบริษัท ดีเวนเจอร์ อินโนเวชั่น จำกัด เป็นบริษัทย่อย

บริษัทมีอำนาจการควบคุมดังนี้

|  |  |  |  |  |  |
| --- | --- | --- | --- | --- | --- |
|  |  |  | **อัตราร้อยละของการถือหุ้นหรือส่วนได้เสีย** | **อัตราร้อยละของสินทรัพย์รวม** | **อัตราร้อยละของรายได้รวม** |
| **ชื่อบริษัท** | **ประเภทธุรกิจ** | **จัดตั้งขึ้นใน** | **30 กันยายน 2565** | **30 กันยายน 2565** | **30 กันยายน 2565** |
| บริษัทย่อยโดยตรง |  |  |  |  |  |
| บริษัท ดีเวนเจอร์ อินโนเวชั่น จำกัด | สินทรัพย์ดิจิทัล คริปโทเคอร์เรนซี และโทเคน (ยังไม่ได้ดำเนินการ) | ประเทศไทย | 99.97 | 0.10 | 0.00 |

2.3 มาตรฐานการรายงานทางการเงินที่เริ่มมีผลบังคับใช้ในงวดปัจจุบัน

ในระหว่างงวด กลุ่มบริษัทได้นำมาตรฐานการรายงานทางการเงินและการตีความมาตรฐานการ รายงานทาง การเงินฉบับปรับปรุงจำนวนหลายฉบับ ซึ่งมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2565 มาถือปฏิบัติ มาตรฐานการรายงานทางการเงินดังกล่าวได้รับการปรับปรุงหรือจัดให้มีขึ้นเพื่อให้มีเนื้อหาเท่าเทียมกับมาตรฐานการรายงานทางการเงินระหว่างประเทศ โดยส่วนใหญ่เป็นการอธิบายให้ชัดเจนเกี่ยวกับวิธีปฏิบัติทางการบัญชีและการให้แนวปฏิบัติทางการบัญชีกับผู้ใช้มาตรฐาน รวมถึงมาตรฐานการรายงานทางการเงินบางฉบับมีการให้ข้อผ่อนปรนในทางปฏิบัติหรือข้อยกเว้นชั่วคราวกับผู้ใช้มาตรฐาน

การนำมาตรฐานการรายงานทางการเงินดังกล่าวมาถือปฏิบัตินี้ ไม่มีผลกระทบอย่างเป็นสาระสำคัญต่องบการเงินของกลุ่มบริษัท

2.4 มาตรฐานการรายงานทางการเงินที่จะมีผลบังคับใช้สำหรับงบการเงินที่มีผลบังคับใช้ในอนาคต

สภาวิชาชีพบัญชีได้ประกาศใช้มาตรฐานการรายงานทางการเงินฉบับปรับปรุงหลายฉบับ ซึ่งจะมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2566 มาตรฐานการรายงานทางการเงินดังกล่าวได้รับการปรับปรุงหรือจัดให้มีขึ้นเพื่อให้มีเนื้อหาเท่าเทียมกับมาตรฐานการรายงานทางการเงินระหว่างประเทศ โดยส่วนใหญ่เป็นการอธิบายให้ชัดเจนเกี่ยวกับวิธีปฏิบัติทางการบัญชีและมาตรฐานการรายงานทางการเงินบางฉบับมีการให้ข้อผ่อนปรนในทางปฏิบัติหรือข้อยกเว้นชั่วคราวกับผู้ใช้มาตรฐาน

ฝ่ายบริหารของกลุ่มบริษัทอยู่ระหว่างการประเมินแนวทางการดำเนินการและพิจารณาผลกระทบที่อาจมีต่องบการเงินในปีที่เริ่มนำมาตรฐานการรายงานทางการเงินดังกล่าวมาถือปฏิบัติ

1. **นโยบายการบัญชีที่สำคัญ**

ข้อมูลทางการเงินระหว่างกาลนี้จัดทำขึ้นโดยใช้นโยบายการบัญชีและวิธีการคำนวณเช่นเดียวกับที่ใช้ใน งบการเงินสำหรับปีสิ้นสุดวันที่ 31 ธันวาคม 2564

1. **รายการธุรกิจกับกิจการที่เกี่ยวข้องกัน**

ในระหว่างงวด กลุ่มบริษัทมีรายการธุรกิจที่สำคัญกับบุคคลและกิจการที่เกี่ยวข้องกัน รายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงกันระหว่างบริษัท และบุคคลและกิจการที่เกี่ยวข้องกันเหล่านั้น ซึ่งเป็นไปตามปกติธุรกิจโดยสามารถสรุปได้ดังนี้

4.1 ลักษณะความสัมพันธ์และนโยบายในการกำหนดราคา

**ชื่อบริษัทและบุคคลที่เกี่ยวข้องกัน** **ลักษณะความสัมพันธ์**

บริษัท ดีเอสเจวี เคมิคอล จำกัด เป็นบริษัทย่อย โดยอยู่ภายใต้การควบคุมของบริษัท และมีผู้ถือหุ้น/กรรมการร่วมกัน

บริษัท ดีเวนเจอร์ อินโนเวชั่น จำกัด เป็นบริษัทย่อย โดยอยู่ภายใต้การควบคุมของบริษัท และมีผู้ถือหุ้น/กรรมการร่วมกัน

บริษัท เพอร์เฟค พรอพเพอตี้ จำกัด เป็นกิจการที่เกี่ยวข้องกัน โดยมีผู้ถือหุ้น/กรรมการร่วมกัน

บริษัท เดลต้า กรุ๊ป โฮลดิ้ง จำกัด เป็นผู้ถือหุ้นรายใหญ่ สัดส่วนการถือหุ้นร้อยละ 26.09

บริษัท กีรติธนพัทธ์ จำกัด เป็นกิจการที่เกี่ยวข้องกัน โดยมีกรรมการร่วมกัน

บริษัท วินโดว์เอเชีย จำกัด เป็นกิจการที่เกี่ยวข้องกัน โดยมีกรรมการร่วมกัน

นายณัฐวุฒิ วาทีมงคลกาล กรรมการและผู้ถือหุ้นบริษัท ดีเอสเจวี เคมิคอล จำกัด

ผู้บริหาร บุคคลที่มีอำนาจ และความรับผิดชอบการวางแผนสั่งการ และควบคุมกิจการต่าง ๆ ของกิจการ ไม่ว่าทางตรงหรือทางอ้อม ทั้งนี้ รวมถึงกรรมการของบริษัท (ไม่ว่าจะทำหน้าที่ในระดับบริหารหรือไม่)

**รายการธุรกิจที่สำคัญ นโยบายกำหนดราคา**

รายได้จากการขายสินค้า

- บริษัทย่อย คิดตามราคาที่ตกลงร่วมกัน

- บริษัทที่เกี่ยวข้องกัน ราคาปกติของธุรกิจ

รายได้จากการรับบริหารงาน คิดราคาตามที่ตกลงร่วมกัน โดยคำนวณต้นทุน บริหารงานตามสัดส่วนรายได้และบวกส่วนเพิ่ม

รายได้ค่าสาธารณูปโภค คิดตามราคาที่ตกลงร่วมกัน

ค่าส่งเสริมการขาย ราคาตลาด

ค่าเช่าสำนักงาน ตามราคาที่ตกลงในสัญญา

ดอกเบี้ยจ่ายหนี้สินทางการเงิน อัตราเงินกู้ส่วนเพิ่มของบริษัทใหญ่ ณ วันที่เกิดรายการ

ไม่หมุนเวียนอื่น - ค่าเครื่องหมายการค้า

โปรแกรมคอมพิวเตอร์ของบริษัทย่อย บริษัทย่อยได้สิทธิ์ในการใช้ฟรีจากกรรมการบริษัท

(นายณัฐวุฒิ วาทีมงคลกาล)

* 1. ในระหว่างปี กลุ่มบริษัทมีรายการธุรกิจที่สำคัญกับบุคคลหรือกิจการที่เกี่ยวข้องกัน รายการธุรกิจดังกล่าวเป็นไปตามเงื่อนไขทางการค้า และเกณฑ์ตามที่ตกลงกันระหว่างบริษัท บริษัทย่อย และบุคคลหรือกิจการที่เกี่ยวข้องกันเหล่านั้นซึ่งเป็นไปตามปกติธุรกิจ โดยสรุปได้ดังนี้



* 1. ยอดคงเหลือกับบุคคลและกิจการที่เกี่ยวข้องกัน มีรายละเอียดดังนี้



4.4 ภาระผูกพัน

ณ วันที่ 30 กันยายน 2565 และวันที่ 31 ธันวาคม 2564 บริษัทมีภาระผูกพันตามสัญญาเช่าอาคารสำนักงานกับบริษัทที่เกี่ยวข้องกัน (บริษัท เพอร์เฟค พรอพเพอตี้ จำกัด) อัตราค่าเช่าเดือนละ 36,000 -72,000 บาท และ 36,000 บาท ตามลำดับ โดยสัญญาเช่าต่ออายุเป็นรายปี สัญญาเช่าสิ้นสุด 31 ธันวาคม 2565

บริษัทมีจำนวนเงินขั้นต่ำที่ต้องจ่ายในอนาคตทั้งสิ้นภายใต้สัญญาเช่าดำเนินงาน ดังนี้

4.5 การค้ำประกัน

ณ วันที่ 30 กันยายน 2565 และวันที่ 31 ธันวาคม 2564 กรรมการของบริษัท ได้ค้ำประกันวงเงินสินเชื่อกับสถาบันการเงินของบริษัท (ตามหมายเหตุข้อ 14 )

1. **เงินสดและรายการเทียบเท่าเงินสด**

5.1 เงินสดและรายการเทียบเท่าเงินสด มีรายละเอียดดังนี้



5.2 เงินสดและรายการเทียบเท่าเงินสดต้นงวด มีรายละเอียดดังนี้



5.3 รายการไม่กระทบเงินสด มีรายละเอียดดังนี้



**6. ลูกหนี้การค้าและลูกหนี้หมุนเวียนอื่น**

ลูกหนี้การค้าและลูกหนี้หมุนเวียนอื่น มีรายละเอียดดังนี้



บริษัทมีลูกหนี้การค้า แยกตามอายุหนี้ ดังนี้

รายการเคลื่อนไหวของค่าเผื่อผลขาดทุนด้านเครดิตที่คาดว่าจะเกิดขึ้น สำหรับงวดเก้าเดือน สิ้นสุดวันที่ 30 กันยายน 2565 มีดังนี้



**7. สินค้าคงเหลือ**

****

รายการเคลื่อนไหวของค่าเผื่อการลดมูลค่าของสินค้าคงเหลือที่เกิดขึ้น สำหรับงวดเก้าเดือน สิ้นสุดวันที่ 30 กันยายน 2565 มีดังนี้

****

**8. สินทรัพย์ทางการเงินหมุนเวียนอื่น/สินทรัพย์ทางการเงินไม่หมุนเวียนที่ไม่ใช่เงินสดที่เป็นหลักประกัน**

****

ณ วันที่ 30 กันยายน 2565 และ 31 ธันวาคม 2564 บริษัทมีเงินฝากประจำประเภทจ่ายคืนเมื่อสิ้นระยะเวลาจำนวน 38.31 ล้านบาท และ 38.29 ล้านบาท ตามลำดับ อัตราดอกเบี้ยร้อยละ 0.20 – 0.75 ต่อปี นำไปเป็นหลักประกันเงินกู้ยืมระยะสั้นจากสถาบันการเงินแห่งหนึ่งจำนวน 36.50 ล้านบาท (ตามหมายเหตุข้อ 14)

**9. สินทรัพย์หมุนเวียนอื่น**

****

**10. เงินลงทุนในบริษัทย่อย**

เงินลงทุนในบริษัทย่อยตามที่แสดงในงบการเงินเฉพาะกิจการ มีรายละเอียดดังต่อไปนี้



บริษัทได้จัดตั้งและจดทะเบียน บริษัท ดีเอสเจวี เคมิคอล จำกัด ณ วันที่ 26 กันยายน 2561 โดยมีทุนจดทะเบียน 1 ล้านบาท ประกอบด้วยหุ้นสามัญจำนวน 9,800 หุ้น มูลค่าหุ้นละ 100 บาท รวมจำนวน 980,000 บาท มีสิทธิ์ออกเสียงในที่ประชุมผู้ถือหุ้น 1 เสียง ต่อ 1 หุ้น คิดเป็น 9,800 เสียง และหุ้นบุริมสิทธิ์จำนวน 200 หุ้น มูลค่าหุ้นละ 100 บาท รวมจำนวน 20,000 บาท มีสิทธิ์ออกเสียง 50 เสียง ต่อ 1 หุ้น คิดเป็น 10,000 เสียง รวมเป็น 19,800 เสียง บริษัทมีสิทธิ์ออกเสียง 14,898 เสียง คิดเป็นร้อยละ 75.24

นอกจากการออกเสียงดังกล่าวข้างต้นหุ้นสามัญและหุ้นบุริมสิทธิ์ดังกล่าวมีสิทธิ์เท่าเทียมกัน โดยมีรายละเอียดดังนี้



บริษัทได้จัดตั้งและจดทะเบียน บริษัท ดีเวนเจอร์ อินโนเวชั่น จำกัด ณ วันที่ 15 สิงหาคม 2565 โดยมีทุนจดทะเบียน 1 ล้านบาท ประกอบด้วยหุ้นสามัญจำนวน 10,000 หุ้น มูลค่าหุ้นละ 100 บาท รวมจำนวน 1,000,000 บาท ทั้งนี้ บริษัท สีเดลต้า จำกัด (มหาชน) ได้จ่ายชำระหนี้ค่าหุ้นดังกล่าวแล้วทั้งจำนวน โดยมีรายละเอียดดังนี้



**11. อสังหาริมทรัพย์เพื่อการลงทุน**

รายการเปลี่ยนแปลงของบัญชีอสังหาริมทรัพย์เพื่อการลงทุน สรุปได้ดังนี้

****

ณ วันที่ 30 กันยายน 2565 บริษัทได้นำที่ดิน อาคารมูลค่าสุทธิตามบัญชีจำนวน 75.85 ล้านบาท (31 ธันวาคม 2564 : 77.16 ล้านบาท) ไปค้ำประกันวงเงินสินเชื่อจากสถาบันการเงินของบริษัท (ตามหมายเหตุข้อ 14 )

**12. ที่ดิน อาคาร และอุปกรณ์**

รายการเปลี่ยนแปลงของบัญชีที่ดิน อาคาร และอุปกรณ์ สรุปได้ดังนี้



ณ วันที่ 30 กันยายน 2565 บริษัทได้นำที่ดินและ อาคารมูลค่าสุทธิตามบัญชีจำนวน 78.61 ล้านบาท (ปี 2564 : 79.53 ล้านบาท) ไปค้ำประกันวงเงินสินเชื่อจากสถาบันการเงิน (ตามหมายเหตุข้อ 14 )

**13. เครื่องหมายการค้า**

เครื่องหมายการค้าเกี่ยวกับผลิตภัณฑ์สี มูลค่ารวม 56.70 ล้านบาท บริษัทย่อยได้มาภายใต้สัญญาซื้อ เครื่องหมายการค้าดังกล่าว มีอายุ 10 ปี นับจากวันที่จดทะเบียนกับกรมทรัพย์สินทางปัญญา และอาจต่ออายุได้ทุกๆ 10 ปี

**14. สินทรัพย์ไม่มีตัวตน**



**15. เงินเบิกเกินบัญชีและเงินกู้ยืมระยะสั้นจากสถาบันการเงิน**



ก) ณ วันที่ 30 กันยายน 2565 และ 31 ธันวาคม 2564 บริษัทมีวงเงินเบิกเกินบัญชีธนาคาร จำนวน 4 ธนาคาร รวมจำนวน 60.00 ล้านบาท โดยมีอัตราดอกเบี้ยแตกต่างกัน MOR ถึง MOR+0.5 ณ สิ้นงวดยังไม่ได้เบิกใช้จำนวน 59.93 ล้านบาท

ข) ณ วันที่ 30 กันยายน 2565 บริษัทมีวงเงินกู้ยืมระยะสั้นจากธนาคารเป็นตั๋วสัญญาใช้เงิน ตั๋วแลกเงิน และสัญญากู้ยืมรวมจำนวน 553.50 ล้านบาท และจำนวน 1 ล้านเหรียญสหรัฐ โดยมีอัตราดอกเบี้ยแตกต่างกัน ณ สิ้นงวดยังไม่ได้เบิกใช้จำนวน 553.50 ล้านบาท และจำนวน 1 ล้านเหรียญสหรัฐ (วันที่ 31 ธันวาคม 2564 : วงเงิน 383.50 ล้านบาท)

ทั้งนี้บริษัทจะต้องปฎิบัติตามเงื่อนไขของธนาคาร และบริษัทต้องดำรงหนี้สินต่อส่วนของผู้ถือหุ้นไม่เกินกว่ากำหนดในสัญญากับธนาคารแห่งหนึ่ง

วงเงินเบิกเกินบัญชี และวงเงินกู้ยืมระยะสั้นจากธนาคารดังกล่าว ค้ำประกันโดยบัญชีเงินฝากประจำของบริษัท จำนองที่ดินพร้อมสิ่งปลูกสร้างกรรมสิทธิ์ของบริษัท

**16. เจ้าหนี้การค้าและเจ้าหนี้หมุนเวียนอื่น**



**17. ส่วนของหนี้สินระยะยาวที่ถึงกำหนดชำระภายในหนึ่งปี**



**18. ประมาณการหนี้สินไม่หมุนเวียนสำหรับผลประโยชน์พนักงาน**

การเปลี่ยนแปลงในมูลค่าปัจจุบันของภาระผูกพันของโครงการผลประโยชน์พนักงาน มีดังนี้



**19. ประมาณการหนี้สินไม่หมุนเวียนอื่น - หนี้สินเงินคืน / สิทธิในสินค้าที่จะได้รับคืน**

รายการเปลี่ยนแปลงในประมาณการหนี้สินไม่หมุนเวียนอื่น - หนี้สินเงินคืน และ สิทธิในสินค้าที่จะได้รับคืน สรุปได้ดังนี้



**20. หนี้สินทางการเงินไม่หมุนเวียนอื่น**





**21. กำไรต่อหุ้นขั้นพื้นฐาน**

กำไรต่อหุ้นขั้นพื้นฐาน คำนวณจากกำไรสำหรับงวดที่เป็นส่วนของผู้ถือหุ้นสามัญของบริษัท และจำนวนหุ้นสามัญที่ออกจำหน่ายแล้วระหว่างงวดถัวเฉลี่ยถ่วงน้ำหนัก โดยแสดงการคำนวณดังนี้





**22. ทุนเรือนหุ้นและส่วนเกินมูลค่าหุ้นสามัญ**

22.1 เพิ่มทุนครั้งที่ 1 ปี 2564

ที่ประชุมคณะกรรมการ ครั้งที่ 6/2564 เมื่อวันที่ 27 กันยายน 2564 มีมติอนุมัติการเสนอขายหุ้นสามัญเพิ่มทุนแก่ประชาชนเป็นครั้งแรก ตามรายงานประชุมวิสามัญผู้ถือหุ้น ครั้งที่ 2/2563 เมื่อวันที่ 7 กรกฎาคม 2563 โดยจัดสรรหุ้นสามัญเพิ่มทุนจำนวน 53.25 ล้านหุ้น มูลค่าที่ตราไว้หุ้นละ 1 บาท เพื่อเสนอขายต่อประชาชนครั้งแรก (Initial Public Offering) โดยแบ่งเป็นเสนอขายประชาชนทั่วไป ไม่น้อยกว่า 39,937,500 หุ้น ผู้มีอุปการคุณของบริษัท จำนวนไม่เกิน 7,987,500 หุ้น และคณะกรรมการ และหรือผู้บริหารและหรือพนักงานของบริษัท จำนวนไม่เกิน 5,325,000 หุ้น

ในระหว่างวันที่ 19 - 21 ตุลาคม 2564 บริษัทได้เสนอขายหุ้นสามัญเพิ่มทุนจำนวน 53.25 ล้านหุ้น มูลค่าที่ตราไว้หุ้นละ 1.00 บาท ในราคาหุ้นละ 7.50 บาท แก่ประชาชนทั่วไป กรรมการ ผู้บริหารและพนักงานของบริษัท รวมจำนวน 399.38 ล้านบาท ซึ่งบริษัทได้รับชำระเงินค่าหุ้นเพิ่มทุนดังกล่าวแล้วทั้งจำนวนในวันที่ 25 ตุลาคม 2564 โดยบริษัทได้จดทะเบียนการเพิ่มทุนชำระแล้วดังกล่าวกับกระทรวงพาณิชย์ เมื่อวันที่ 25 ตุลาคม 2564 นอกจากนี้ ค่าใช้จ่ายทางตรงที่เกี่ยวข้องกับการเสนอขายหุ้นดังกล่าวจะแสดงหักจากส่วนเกินมูลค่าหุ้นสามัญ รวมเป็นทุนที่ออกและเรียกชำระแล้วจำนวน 230.00 ล้านบาท

ตลาดหลักทรัพย์แห่งประเทศไทย ได้รับหุ้นสามัญของบริษัทเป็นหลักทรัพย์จดทะเบียนในตลาดหลักทรัพย์ แห่งประเทศไทย และให้เริ่มซื้อขายในวันที่ 28 ตุลาคม 2564

**23. สำรองตามกฎหมาย**

ตามพระราชบัญญัติบริษัทมหาชนจำกัด พ.ศ. 2535 บริษัทต้องจัดสรรกำไรสุทธิประจำปีส่วนหนึ่งไว้เป็นทุนสำรองตามกฎหมายไม่น้อยกว่าร้อยละ 5 ของกำไรสุทธิประจำปี หักด้วยยอดขาดทุนสะสมยกมา (ถ้ามี)จนกว่าทุนสำรองนี้จะมีจำนวนไม่น้อยกว่าร้อยละ 10 ของทุนจดทะเบียน สำรองตามกฎหมายดังกล่าวไม่สามารถนำไปจ่ายเป็นเงินปันผลได้

**24. เงินปันผล**

ที่ประชุมคณะกรรมการ ครั้งที่ 4/2564 เมื่อวันที่ 20 กรกฎาคม 2564 มีมติอนุมัติให้จ่ายเงินปันผลระหว่างกาลสำหรับกำไรจากการดำเนินงาน ช่วงวันที่ 1 พฤศจิกายน 2563 ถึงวันที่ 31 ธันวาคม 2563 ในอัตราหุ้นละ 0.03 บาท จำนวน 176.75 ล้านหุ้น เป็นจำนวนเงิน 5,302,500 บาท โดยบริษัทจ่ายเงินปันผลดังกล่าวแล้วเมื่อวันที่ 19 สิงหาคม 2564

ที่ประชุมคณะกรรมการ ครั้งที่ 6/2564 เมื่อวันที่ 27 กันยายน 2564 มีมติอนุมัติให้จ่ายเงินปันผลระหว่างกาลสำหรับกำไรจากการดำเนินงาน ช่วงวันที่ 1 มกราคม 2564 ถึงวันที่ 30 มิถุนายน 2564 ในอัตราหุ้นละ 0.1414 บาท จำนวน 176.75 ล้านหุ้น เป็นจำนวนเงิน 24,992,500 บาท โดยบริษัทจ่ายเงินปันผลดังกล่าวแล้วเมื่อวันที่ 4 ตุลาคม 2564 และได้รับการอนุมัติจากที่ประชุมผู้ถือหุ้นครั้งที่ 1/2565 เมื่อวันที่ 25 เมษายน 2565

**25. ค่าใช้จ่ายตามลักษณะ**

รายการค่าใช้จ่ายแบ่งตามลักษณะ ประกอบด้วยรายการค่าใช้จ่ายที่สำคัญ ดังต่อไปนี้





**26. สินทรัพย์/หนี้สินภาษีเงินได้รอตัดบัญชี/ภาษีเงินได้**

ก) การคำนวณภาษีเงินได้ของงวดปัจจุบัน

บริษัทคำนวณภาษีเงินได้ ในอัตราร้อยละ 20 จากกำไรก่อนหักภาษีเงินได้สำหรับงวดบวกกลับด้วยสำรองค่าใช้จ่ายและรายการอื่น ๆ ที่ไม่อนุญาตให้ถือเป็นรายจ่ายในการคำนวณภาษีเงินได้ (ถ้ามี)

ข) ค่าใช้จ่ายภาษีเงินได้ที่รับรู้ในกำไรหรือขาดทุน สรุปได้ดังนี้





ค) ส่วนประกอบของสินทรัพย์ภาษีเงินได้รอการตัดบัญชีและหนี้สินภาษีเงินได้รอการตัดบัญชี ประกอบด้วยรายการดังต่อไปนี้



**27. การเสนอข้อมูลทางการเงินจำแนกตามส่วนงาน**

กลุ่มบริษัทดำเนินธุรกิจหลักในส่วนงานดำเนินงานที่รายงานเพียงส่วนงานเดียว คือ การผลิตและจำหน่ายสีและเคมีภัณฑ์ และดำเนินธุรกิจในประเทศไทย กลุ่มบริษัทประเมินผลการปฏิบัติงานของส่วนงานโดยพิจารณาจากกำไรหรือขาดทุนจากการดำเนินงาน ซึ่งวัดมูลค่าโดยใช้เกณฑ์เดียวกับที่ใช้ในการวัดกำไรหรือขาดทุนจากการดำเนินงาน และสินทรัพย์รวมในงบการเงิน ดังนั้น รายได้ กำไรจากการดำเนินงาน และสินทรัพย์ ที่แสดงอยู่ใน งบการเงินจึงถือเป็นการรายงานตามส่วนงานดำเนินงานแล้ว

**ลูกค้ารายใหญ่**

สำหรับงวดเก้าเดือน สิ้นสุดวันที่ 30 กันยายน 2565 กลุ่มบริษัทมีรายได้จากลูกค้าภายนอก 2 ราย ที่มีมูลค่าเท่ากับหรือมากกว่าร้อยละ 10 ของรายได้ของกิจการ รวมจำนวน 243.81 ล้านบาท ( 2564 : 2 ราย จำนวน 225.68 ล้านบาท)

**28. ภาระผูกพันและหนี้สินที่อาจเกิดขึ้น**

ก) ภาระผูกพันสัญญาบริการ

ณ วันที่ 30 กันยายน 2565 บริษัทมีภาระผูกพันตามสัญญาว่าจ้างบริการ รวมจำนวน 0.72 ล้านบาท ( วันที่ 31 ธันวาคม 2564 : 0.32 ล้านบาท)

ข) ภาระผูกพันสัญญาขายสินค้า

บริษัทมีภาระที่จะต้องปฏิบัติตามเงื่อนไขในสัญญาขายสินค้า โดยได้รับเงินล่วงหน้าค่าสินค้าแล้วทั้งจำนวน บริษัทจะต้องส่งมอบสินค้าให้แก่ลูกค้าตามราคาที่ตกลงกัน รายละเอียดดังนี้



ค) ภาระผูกพันสัญญาสิทธิในการใช้เครื่องหมายการค้า

ณ วันที่ 30 กันยายน 2565 บริษัทมีภาระผูกพันในการจ่ายชำระค่าเครื่องหมายการค้า (ลิขสิทธิ์) ตามสัญญาซื้อสิทธิ์เครื่องหมายการค้าจากบริษัทในประเทศแห่งหนึ่ง ในอัตราร้อยละของยอดขายทั้งหมดตามที่ระบุไว้ในสัญญา โดยต้องจ่ายล่วงหน้าขั้นต่ำจำนวน 0.95 ล้านบาท และจ่ายค่าสนับสนุนการตลาดอีกจำนวน 0.16 ล้านบาท ส่วนค่าสิทธิ์เครื่องหมายการค้าที่เหลือ (ถ้ามี) ต้องชำระเพิ่มเติม ณ วันสิ้นสุดสัญญาในเดือนกันยายน 2567

ง) ภาระผูกพันอสังหาริมทรัพย์เพื่อการลงทุน (อาคารชุด )

บริษัทฯตกลงทำสัญญาจะซื้อจะขายอสังหาริมทรัพย์เพื่อการลงทุน ( อาคารชุด ) มูลค่าสัญญา 22.18 ล้านบาท โดยจ่ายล่วงหน้าตามสัญญาจะซื้อจะขายแล้วจำนวน 1.2 ล้านบาท และมีภาระที่ต้องจ่ายคงเหลือ 20.97 ล้านบาท โดยแบ่งชำระงวดที่ 1-17 งวดละ 0.14 ล้านบาท และงวดสุดท้าย ณ วันโอนกรรมสิทธิ์จำนวน 18.46 ล้านบาท

จ) การค้ำประกัน

ณ วันที่ 30 กันยายน 2565 บริษัทมีหนังสือค้ำประกันกับหน่วยงานซึ่งออกโดยธนาคาร เป็นการค้ำประกันการใช้ไฟฟ้าและบัตรน้ำมัน จำนวน 1.69 ล้านบาท ( วันที่ 31 ธันวาคม 2564 : 0.71 ล้านบาท)

ฉ) ภาระผูกพันโครงการร่วมลงทุนระหว่างนายจ้างและลูกจ้าง (Employee Joint Investment Program : EJIP)

เมื่อวันที่ 13 พฤษภาคม 2565 ที่ประชุมคณะกรรมการบริษัท ครั้งที่ 2/2565 มีมติอนุมัติ ร่วมลงทุนระหว่างนายจ้างและลูกจ้าง (Employee Joint Investment Program : EJIP) โดยมีรายละเอียดดังนี้

|  |  |
| --- | --- |
| ระยะเวลาโครงการ | ระยะเวลา 3 ปี |
| พนักงานที่มีสิทธิเข้าร่วมโครงการ | พนักงานประจำโรงงานระดับหัวหน้าแผนกขึ้นไป  พนักงานประจำสำนักงานทุกระดับ  พนักงานขายและพนักงานแนะนำสินค้าทุกระดับที่มีอายุงาน 1 ปี ขึ้นไป |
| รูปแบบโครงการ | เงินส่วนที่พนักงานจ่ายเพื่อเข้าร่วมโครงการ: อัตราร้อยละ 5 -10 ของฐานเงินเดือนพนักงาน |
|  | เงินส่วนที่บริษัทย่อยจ่ายสมทบให้พนักงานที่เข้าร่วมโครงการ: อัตราร้อยละ 100 ของเงินสมทบที่พนักงานจ่าย |
| เงื่อนไขการถือครองหลักทรัพย์ | ครบ 1 ปี สามารถขายหุ้นได้ 50% ของจำนวนหุ้นสะสมที่มีอยู่  ครบ 2 ปี สามารถขายหุ้นคงเหลือได้ทั้งหมด  ครบ 3 ปี สามารถขายหุ้นคงเหลือได้ทั้งหมด |

ปัจจุบันโครงการฯดังกล่าวอยู่ระหว่างดำเนินการ

**29. เครื่องมือทางการเงิน**

ก) มูลค่ายุติธรรมของเครื่องมือทางการเงิน

เนื่องจากสินทรัพย์ทางการเงินและหนี้สินทางการเงินบางส่วนจัดอยู่ในประเภทระยะสั้นหรือมีอัตราดอกเบี้ยใกล้เคียงกับอัตราตลาด ฝ่ายบริหารของบริษัทจึงประมาณมูลค่ายุติธรรมของสินทรัพย์ทางการเงินและหนี้สินทางการเงินดังกล่าวใกล้เคียงกับมูลค่าตามบัญชีที่แสดงในงบแสดงฐานะการเงิน

ข) ลำดับชั้นของมูลค่ายุติธรรม

กลุ่มบริษัทมีสินทรัพย์ที่เปิดเผยมูลค่ายุติธรรมโดยแยกแสดงตามลำดับชั้นของมูลค่ายุติธรรม ดังนี้





ในระหว่างงวดปัจจุบัน กิจการไม่มีการเปลี่ยนวิธีการและสมมติฐานที่ใช้ในการประมาณมูลค่ายุติธรรมของเครื่องมือทางการเงิน และไม่มีการโอนรายการระหว่างลำดับชั้นของมูลค่ายุติธรรม

**30. การบริหารจัดการทุน**

วัตถุประสงค์ในการบริหารจัดการทุนที่สำคัญของกลุ่มบริษัท คือการจัดให้มีซึ่งโครงสร้างทุนที่เหมาะสมเพื่อสนับสนุนการดำเนินธุรกิจของกลุ่มบริษัท และเสริมสร้างมูลค่าการถือหุ้นให้กับผู้ถือหุ้น โดย ณ วันที่ 30 กันยายน 2565 กลุ่มบริษัทมีอัตราส่วนหนี้สินต่อทุน 0.56 : 1 (วันที่ 31 ธันวาคม 2564 : 0.66 : 1) และเฉพาะบริษัท มีอัตราส่วนหนี้สินต่อทุน 0.47 : 1 (วันที่ 31 ธันวาคม 2564 : 0.56 : 1)

**31. การอนุมัติข้อมูลทางการเงินระหว่างกาล**

ข้อมูลทางการเงินระหว่างกาลนี้ได้รับการอนุมัติให้ออกโดยคณะกรรมการของบริษัท เมื่อวันที่ 14 พฤศจิกายน 2565